След като пускал своята любима песен за 10ти път за деня, Анастас продължил с писането на компилатори на езици. Този път той написал компилатор на прост език, който нарекъл *Simple*. Езикътможе да поддържа единствено операциите събиране, изваждане, умножение, деление (дробно) и присвояване. Той започнал да изследва какво може да прави езикът и измислил следната задача:

“В началото единствено има стойност $v$ в променливата $x$.

Всеки ред на програмата трябва да изглежда като (*A*) = (*B*) (*операция*) (*C*), където *B* и *C* са вече дефинирани променливи, *операция* е измежду {+, -, \*, /}, а *A* може да и да е нова променлива, като в *A* се присвоява стойността на израза ( (*B*) (*операция*) (*C*) ).

Всяка променлива може да бъде единствено еднобуквена.

Нека $a$ и $b$ са дадени естествени числа. След последния ред на програмата в променливата $x$ стойността трябва да е $v^{a/b}$“

За съжаление, той не могъл да се справи с нея и се обърнал към Вас с молба за помощ.

**Вход**

От единствения ред на файла **simple.in** се въвеждат числата $a$ и $b$

**Изход**

На първия ред от във файла **simple.out** отпечатайтеброя редове на програма (**не повече от 5000**), а на следващите толкова реда отпечатайте и самата програма.

Отговорът ще бъде признат за валиден, ако абсолютната или релативната грешка между Вашата и правилната стойност е $\leq 10^{-9}$

**Ако по време на изпълнение се опитате да делите на 0, използвате недекларирана променлива, или се получи стойност, по-голяма по модул от** $10^{300}$**, ще получите грешен отговор.**

**Ограничения**

$$0< a, b<64$$

$0< v<256$ и $v$ е естествено число

 **Ограничение по време: 0.4 sec.**

 **Ограничение по памет: 256 MB.**

**Примерен тест**

|  |  |
| --- | --- |
| **Вход (simple.in)** | **Изход (simple.out)** |
| 5 1 | 3y = x \* xy = y \* yx = y \* x |